Semüda

La semüda, che di volt a l'è ciamada anca furmagela, a lè un furmai che le fann in dela pruvincia de Comm, tipic di vall del mediu e volt lagh de Comm ucidental.

A l'è utegnüü cul lacc de vaca sgrimaa, quacc e saa. La sua furma a lè redunda e basa, cul diametru presapoch de 25 ghei.

El gh'ha de marüdà al fresch in de 'n crott a in de 'na cantina e la stagiunadüra la düra da 40 dì fina a un ann e mezz. Cun püsee a l'è stagiunaa, püsee el sò güst el sarà fort.

Nurmalment una volta el se casava in invernu, quanta i vacch a ieren ala mason. Dunca el se fava e el se mangiava in cà. In estaa i besti i se purtaven prima al munt e dopu a l'alp e alura el lacc el se duperava per fà oltri qualitaa de furmai.

Se 'l vee migna mangiaa, el se pò duperà anca per preparà la pulenta uncia o i tartifui rustii.

Categoria:Formai